**TASCA BARTHEL I**

**Cas pràctic:** Imagina que treballes com a TCAI en un CAP i, avui, acompanyes a la infermera a una visita domiciliària. Per tal de fer una miqueta de seguiment, voleu realitzar el test Barthel a la Carme Domènech, qui viu amb la seva filla. Extraieu les dades necessàries a partir del següent diàleg i responeu les preguntes.

| **TCAI**: Bon dia, senyora. Com es troba avui la seva mare?  **Filla**: Bon dia. Està bé, però últimament he notat que necessita més ajuda per fer algunes coses. Em fa una mica de por, ja que no sé si està empitjorant la seva situació.  **TCAI**: Entenc la seva preocupació. A vegades és difícil veure els canvis, però podem fer una avaluació per veure com es troba en quant a la seva independència en les activitats de la vida diària. Això ens ajudarà a determinar si necessita més suport. M'agradaria parlar amb vostè per completar algunes preguntes sobre les activitats habituals de la seva mare.  **Filla**: D'acord, estic a la vostra disposició.  **TCAI**: Perfecte. Anem a revisar algunes activitats bàsiques. Primer, com es comporta la seva mare amb la mobilitat? Pot caminar sola o necessita ajuda per aixecar-se o moure’s?  **Filla**: Pot caminar sola, però té molta dificultat per aixecar-se de la cadira o del llit. Sovint necessita que l'ajudi per posar-se dempeus.  **TCAI**: Bé, necessita certa ajuda doncs… Com es gestiona per anar al bany? Pot fer-ho sola?  **Filla**: Li costa força. Sovint em demana ajuda per aixecar-se del vàter i a vegades necessita que l'ajudi a netejar-se.  **TCAI**: D’acord… ho anoto. En quant a l'alimentació, pot menjar sola o necessita assistència?  **Filla**: En general, pot menjar sola, però de vegades té dificultats per tallar els aliments o per portar-se el menjar a la boca. Si no la vigilo, pot trigar molt o fins i tot perdre el control de la cullera.  **TCAI**: Això suggereix que pot necessitar una certa supervisió o ajuda durant els àpats. I pel que fa a la higiene personal, com es troba la seva mare en aquest aspecte? Pot dutxar-se o fer-se les cures bàsiques sola?  **Filla**: Té molta dificultat per dutxar-se sola. Normalment, li haig d'ajudar a entrar i sortir de la dutxa, i també a rentar-se. Però si està asseguda a la banyera, pot netejar-se una mica per ella mateixa.  **TCAI**: Entesos, per higiene personal sembla que necessita assistència en diverses parts d’aquesta activitat. Ara, quant a l'ús del transport, pot desplaçar-se sola en cotxe o amb transport públic?  **Filla**: No, ja no pot. La majoria de les vegades, li haig de portar a llocs com el metge o al supermercat.  **TCAI**: Això indica que necessita ajuda per als desplaçaments. Finalment, m'agradaria saber si la seva mare pot vestir-se sola sense ajuda.  **Filla**: Pot vestir-se sola, però li costa molt triar la roba adequada i posar-se la roba en l'ordre correcte. A vegades necessita ajuda per botons o per posar-se les sabates.  **TCAI**: D’acord, és a dir que pot necessitar una mica d'ajuda per algunes parts d'aquest procés.  **Filla**: Sí… així és. Moltes gràcies per ajudar-me a entendre millor la situació.  **TCAI**: De res, és important que puguem valorar de manera precisa per poder adaptar l'ajuda a les seves necessitats. |
| --- |

1. Segons l’índex de Barthel, quina puntuació a extret? Anota els punts que obté en cada ítem i fes la suma.
2. Per tant, segons la puntuació obtinguda, quines conclusions treus? Què valora el test de Barthel?